Handverkskaffi haldið mánaðarlega á Akranesi Á Safnasvæðinu í Görðum á Akranesi verður handverkskaffið HÚFA - handbragð úr fornum arfi , haldið einu sinni í mánuði . Í apríl síðastliðnum var fyrsta kvöldið haldið í Stúkuhúsinu þar sem Sigríður Karen Samúelsdóttir fór fremst í flokki og kynnti vattarsaum og húfugerð . Næsta handverkskaffi verður svo haldið um miðjan maímánuð þar sem Sigríður mun segja frá sauðskinnsskóm og baldýringu á þjóðbúningana ásamt Önnu Leif Elídóttur . Sjá nánar viðtal við Sigríði í Skessuhorni liðinnar viku .